TEOLOŠKA PITANJA 


DODATNA TUMAČENJA KONGREGACIJE 
U PITANJU KONTRACEPCIJE 


Dr. Jordan KUNIČIČ 

O nekiim od ovih tumačenja raspravio sam u BS br. 4/1972. str. 
390—398, Nadošla su i druga. Vjerujem da će čitaocima BS dobro doći 
da upoznaju sadržaj svih tih dokumenata. Oni se popunjaju. Izdala ih 
je — kako je poznalo — Kongregacija za nauk vjere. 

Odgovor Kongregacija br. 52 od 31. srpnja 1972. 

1. Upit: »Možemo li opravdano smatrati da je casus perplexus po¬ 
teškoća, koja nastaje, kad se hoće uskladiti odgovorno očinstvo s dužno¬ 
šću očuvanja čvrste ženidbene sveze putem spolnog općenja«? 

Odgovor: »Razlikujem: c^jektivno: negative; načelo koje za¬ 
branjuje kontracepciju, uvijek je i bezuvjetno valjano«. Odgovor je pot¬ 
pisao prefekt Kongregacije. 

Upit je formuliran prema mišljenju nekih tcoli^a da se može na 
supruge primijeniti načelo casus perplcxus, kadgod ne mogu izvršiti 
sva dobra ženidbe, i posebno, kad se ne mogu ravnati po Knaus-Ogino- 
voj metodi. Prema tome, smatrali su ti teolozi, da su tada bračni drugovi 
pozvani da u savjesti sami odluče što im je činiti, koja im je dužnost 
preča, važnija: prihvatiti kontracepciju ili izložiti brak uništenju radi 
uskrate spolnog općenja. 

Odgovor odbija priziv na casus perplexus. Izvan bračnih drugova 
(u zbilji, de facto, objektivno) ne možemo govoriti o casus perplexus, 
ali možemo govoriti o perpleksnoj savjesti. No ostaje pitanje da li se 
doista može dogoditi da se bračni drugovi nađu u stanju perpleksne 
savjesti u strogom smislu, ili samo u stanju pomućenosti, neznanja, 
dvoumnosti (neki teolozi to stanje nazivaju perpleksnom savješću u 
širem smislu, ili u nepravom, blagom značenju). 

Kada govorimo da je savjest u strogo perpleksnom stanju? Kada 
je toliko spletena te se osjeća uklještena dvjema zapovijedima tako da 
se boji, sumnja, drži vjerojatnim, i to nesavladivo, neodgovorno, da će 
nužno sagriješiti bilo koju odabere, a situacija je takva da jedno rješe¬ 
nje mora odabrati. Ako se ne ostvaruju svi ovi uvjeti, govorimo o per¬ 
pleksnoj savjesti u nepravom, blagom, širokom smislu.' 


1 B. H. Merkeibach SUMMA THEOL. MORALIS, 1949, sv. II. br. 113—II6. 

Kongregacija odbija mogućnost da se nađe casMS perplexus, tj. da 
u zbilji, objektivno, izvan bračnih drugova opstoji casus perplexus. Me¬ 
đutim, Kongregacija u drugom dijelu odgovara da se perpleksnosl moie 
obistiniti »subjektivno, ili u subjektivnoj pomućenosti savjesti«. To 
znači da se može dogoditi da se u bračnim drugovima, u njihovoj pa¬ 
meti, čuvstvima, volji ne ostvaruju svi uvjeti za specifično ljudski čin, 
time da su neodgovorni, barem u teškom stupnju, za ono što čine. Kon¬ 
gregacija poistovjetuje perpleksnosl jedino s pomućenom savjesti. Izvan 
nje perpleksnosti nema. Jer nema ni sukoba dužnosti. Izvor je dužnosti 
Bog. a on ne može narediti da se u isto vrijeme opslitžuju dvije dužno¬ 
sti koje su u isto vrijeme neizvršive. 

Kada Kongregacija tvrdi da je načelo koje zabranjuje kontracep¬ 
ciju »uvijek i bezuvjetno valjano« jednostavno izriče malo različitim 
riječima misao iz enciklike HV br. 14. i 16. Kontracepcija, izravno na- 
mjeravana po svojoj naravi krši moralni red (br. 14); ona je stalno 
diskvalificirana kao nedopuštena (br. 16); i nikakvi je razlozi ne mogu 
učiniti prihvatljivom (ist. mj); nikada ne smije biti predmetom svje¬ 
snog čina (br. 14), pa makar razlozi proti toga stava izgledali »časni i 
ozbiljni« (br, 16). 

U kojem slučaju bismo rekli da netko zastupa izravnu kcuntracep- 
ciju? U slučaju da bilo pozitivno bilo negativno postaje uzročnikom, 
odgovornim činiocem ili izvršiteljem iste. Prema tome, pozitivno: kada 
bi je naredio, savjetovao, na nju hotično pristao, hvalio takav postupak, 
branio, pomagao počiniteljima; negativno :kada se ne bi protivio koliko 
bi mogao i morao, ili, kada bi zlonamjerno šutio. 

Rečeno u žargonu moralista: Zabrana izravne kontracepcije spada 
u negativno 'izražene zapovijedi (zabrame), a ove obvezuju uvijek, sva¬ 
koga, svugdje, te nc može biti isprike da se kao takva prihvati, 

Otpada priziv na čuvanje bračne sveze, jer autentična bračna lju¬ 
bav i sveza ne smiju doći u sukob s božanskim zakonima prenošenja 
života (GS br. 51). Bog bi sebi proturječio. Ako bračni drugovi sma¬ 
traju da opstoji ta nesvedivost, znači da je to uslijed neispravnosti nji¬ 
hove savjesti (neznanja, strastvenog raspoloženja, slabe volje, umanjene 
slobode, bolesti).* 

2. Upit je glasio: »Je li ili nije u skladu s naukom enciklike HV 
tumačenje francuskih biskupa u izjavi od 8. XI. 1968, u točki 16, gdje 
oni kažu: »kontracepcija ne može nikada biti dobra. Ona je uvijek 
nered, ali taj nered nije uvijek grešan. »Doista se događa da se supruzi 
smatraju suočeni s pravim sukobom dužnosti«. S jedne naime strane 
supruzi se ne osjećaju spremnim odreći se tjelesnog očitovanja ljuba¬ 
vi, a s druge strane po savjesti smatraju da moraju izbjeći ili odgoditi 
novi porođaj. Zar pustiti da se pokoleba čvrstoća njihova ženidbenog 
života? 

Kongregacija ponavlja isti odgovor kao ad 1. Očito je da se o objek¬ 
tivnom sukobu dužnosti ne može raditi, jer spolni akt supruzima nitko 
ne nameće tako da ga ne bi mogli odgoditi, (jsim toga, o istinskoj per- 
pieksnosti se ne može raditi, jer mogu otklonili neznanje i zauzeti 


2 Tekst se nalazi u VJES\IK-u nadbiskupije spliiske-tnakarske, 4 72, str. 33—34, a pub. 
licirali su ga i VJESNICI drugih biskupija. 

ispravniji stav.« Ne sukobljuju se dužnosti ili zapovijedi naređene od 
Boga, sukobljuje se slabost, strast ili neukro<ienost supruga i Božja 
zapovijed, ali grijeh ne može za sebe tražiti zaštitu, a slabost može 
očekivati razumijevanje. I mora. Ako se koleba čvrstoća braka to biva 
radi nesavladivosti, grijeha supruga, a ne radi nesvedivosti Božjih zapo¬ 
vijedi, odnosno bračnih dužnosti. 

Istaknimo da je u upitu naveden tekst Poruke francuskih biskupa, 
ali Kongregacija u odgovoru nije uopće spomenula tu Poruku. Isto 
tako nije u istom kontekstu izričitim riječima odbacila i pojam sukoba 
dužnosti, nego se pozvala na pojam s^ržan u odgovoru ad 1, što Je 
u stvari ekvivalentno. Znamo da su odgovori Kongregacije redovito što 
je mc^uće kraći. 

3. Treći upit je glasio: »Može li se šutnja vrhovnoga učiteljstva u 
ovom slučaju smatrati kao tiho odobravanje gornje teze, ili se ta teza 
može prihvatiti kao vjerojatna«? 

Odgovor je uslijedio: kao ad 1. Znači da se gornja teza može za¬ 
stupati jedino u onom dijelu u kojemu se niječe da se može raditi o 
objektivno perpleksnoj savjesti, niječe se da se radi o objektivnom 
sukobu dužnosti, a dopušta se jedino ta mogućnost da se supruzi nađu 
u smetenoj iii nesavladivo 'pogrešnoj savjesti. 

Izričitim riječima nije rečeno kako tumačiti dosadašnju šutnju 
vrhovnoga učiteljstva, kojemu je bilo poznato Što se o tome piše, kao 
što mu je bila poznata i Poruka francuskog episkopata. Sto se tiče 
valorizacije teze o sukobu dužnosti ili perpleksnoj savjesti u slučaju 
da treba spašavati brak pribjegavanjem kontracepciji to postaje suvi¬ 
šnim, jer prihvaćajući samo to tumačenje Kongregacija je odbacila vje¬ 
rojatnost protivnog mišljenja. Međutim, tu izričitu prazninu u odgovoru 
Kongregacije ispunit će kasniji intervent iste Kongregacije. 

4. Posljednji upit je glasio: »Je li moguće da se savjesni supruzi 
koji su u toj stvari dobro poučeni i koji žele živjeti kao pravi kršćani 
nađu pred takvim perpleksnim slučajem?« 

Odgovor: »Nije moguće isključiti mogućnost da se subjektivno do¬ 
godi takav slućaj«. Ne prihvaća se mogućnost objektivno perpleksne 
savjesti, niti objektivnog sukc^a dužnosti, niti se teza u lom smislu 
može podržavati. Moguće je. ipak, da se supruzi nađu u subjektivno per¬ 
pleksnoj savjesti, u nesavladivo pogrešnoj savjesti. 

I ovaj se odgovor potpuno slaže sa sadržajem HV u br. 14, gdje se 
proglašuje zabludom mišljenje da se prizivom na plodan susret cjelo¬ 
kupnog bračnog života može braniti izravna kontracepcija, drugim ri¬ 
ječima :zabluda je misliti da bi neki tobožnji razlozi mogli opravdati 
direktnu kontracep>ciju. Jer ona predstavlja zao čin po svojoj naravi, u 
sebi, i kao takav uvijek je nečastan (HV br. 13; 14; 16). 


Odgovor prefekta Kongregacije dne 2. VIII 1972, 

Taj je odgovor upravljen od prefekta Kongregacije Dru Janez Jenko, 
biskupu, apostolskom administratoru, a datiran je 2. VIII. 1972. On je 
kao upotpunjenje službenog odgovora Kongregacije, u kojemu su, kako 


5 Sv. Toma I—II q. 19, art. 6 ađ 3. 

sam gore spomenuo, ostale neke pukotine. Posve je jasno da taktika 
nije dopuštala da se u jednom službenom dokumentu odgovara izravno 
na račun francuskog episkopata. Međutim, u ovom se odgovoru prefekt 
Kongregacije dotiče i toga. Prema lome, iako odgovor ne sadrži doktri- 
nalno nove elemente, važan je kao izričito popunjenje prvog, službenog 
dokumenta. 

Što znači duga šutnja vrhovnog učiteljslva Crkve o stavu francu¬ 
skih biskupa? Prefekt Kongregacije izjavljuje da ta šutnja nikako ne 
znači da je vrhovno učiteljstvo Crkve odobrilo u cjelosti francuski do¬ 
kument. Dapače, OSS. ROMANO je tada izjavio »da nijedna kongrega¬ 
cija niti bilo koji službeni zastupnik bilo kojega rimskog ureda nije dao 
nikakve izjave o bilo kojem stanovištu episkopata«.* Zaključak je jasan: 
šutnja nikako ne znači odobravanje (u ovom .slučaju). 

Zašto Kongregacija nije ni kasnije dala svoj sud? »Sada, nakon 
četiri godine ,čini se nezgodnim (neprimjereno) davati neku izjavu o 
tom pitanju«. 

Međutim, nastavlja prefekt Kongregacije, što se tiče samo izjave 
episkopata u sebi, laj se dokument francuskog episkopata »ne odlikuje 
jasnoćom i dade se tumačiti na više načina. Može imali i dobro zna¬ 
čenje, dakako samo subjektivno, kad je čovjek perpleksan ili ima po¬ 
grešnu savjest bez svoje krivnje. Tu vrijede načela koje navodi moralka 
za takve slučajeve«. 

Na istoj smo točci. Kontracepcijski čin nikada ne može postati 
objektivno dobar. Jedino može biti pitanje manjka uvjeta koje mora 
imati specifično ljudski čin. A to je ono što je rečeno u onom prvom 
službeno odgovoru ad 1, i ponovljeno na ostale upite. 

Ovo se naglašuje u drugom dijelu ovog odgovora. Radi se o jednom 
odgovoru Kongregacije na tzv. Washingtonski slučaj. Taj je odgovor 
datiran 26. VI 1971. Tu se navodi: »Posebne okolnosti koje se pojave 
kod nekog objektivno zlog čina ne mogu promijeniti taj čin u objektiv¬ 
no dobri (kreposni), ali mogu učiniti da ne bude grešan, ili da bude 
manje grešan, subjektivno obranjiv«.* 

Očito je da se ovdje radi o najobičnijim pojmovima iz moralke. 
Po srijedi su zapreke zbog kojih zao čin čovjeku nije potpuno ubrojiv 
ili je manje ubrojiv prema stupnju svijesti, hotičnosti, slobode. U jednu 
riječ: prema stupnju odgovornog neznanja ili savladivo pogrešne sa¬ 
vjesti. 

Ovaj je odgovor prefekta Kongregacije dragocjen toliko koliko je 
odgovorio na neke upite na koje u službenom odgovoru nije bilo pri¬ 
kladno aludirati. 


Akt Kongregacije br. 52-63 od 1. kolovoza 1972. 

On je upravljen preuzv. Jožefu Pogačnćku. Bilo je postavljeno pi¬ 
tanje — više manje — kao i u navedenim dokumentima. Radi li se o 
sukobu dviju dužnosti: imati djece — čuvati bračnu svezai kontracep- 


4 Tekst kao gore u bilj. Z. -slr. 35. 

5 Isto mjesto. O Washingionskom sluiaju vidi VJESNIK SlTZ. sir. 16. 



cijskim sredstvima kao manjem zlu, prema tome; radi li se o dopušte- 
nosti ovog drugog rješenja? Da li se o takvu sukobu dužnosti radi ako 
je žena već pretrpjela tri carska reza pa se je potrebno čuvati ponov¬ 
nog začeća te se latiti jedino sigurnog sredstva; kontracepcijskih sred¬ 
stava? Ne bi ii to bilo manje zlo nego li uništenje ženidbe? Možemo li 
reći da bi se u tom slučaju kontracepcija samo »dopuštala«, tj. da se 
pozitivno ne bi prihvaćala? Da ne bi bila predmetom izravnog svjesnoig 
čina? 

Prvo; Kongregacija izjavljuje, i naglašuje, da je naučavanje enci¬ 
klike HV istinito i sigurno, a ono sadrži istinu o tome da je upotreba 
kontracepcijskih sredstava objektivno zlo. Ona je zlo u sebi. 

Drugo; Apsolutno valjani zakon svojom unutrašnjom naravi uvijek 
obvezuje, drugim riječima; kontracepcija je zabranjena snagom apso¬ 
lutno valjane norme, pa se ne može govoriti o perploksnora slučaju u 
objektivnom smislu, dotično ni o objektivnom sukobu moralnih du¬ 
žnosti. 

Treče; U navedenom primjeru ne možemo reći da se kontracepcija 
samo dopušta, ona se u tako izraženom slučaju »pozitivno namjerava«. 

Četvrto: Da kontracepcija nije nikada objektivno dopuštena mora 
se smatrati sigurnim mišljenjem (sententia certa). 

Peto: Dužnost je pastoralne mudrosti prosuditi u kojem se slučaju 
može reči da sc vjernik nalazi subjeklivmo u tzv. sukobu dužnosti, 
odnosno u subjektivno perpleksnom stanju savjesti. 

šesto; Prema tome nije isključena mogućnost da se ovaj ili onaj 
vjernik nađe u stanju subjektivno negrešne, neispravne ili perpleksne 
savjesti (smetene, smućene). 

Ni u ovom se dokumentu ne nalazi nova nauka, dapače, i u ovom 
kao i u navedenim dokumentima radi se samo o primjeni načela osnov¬ 
ne moralke i jasnog naučavanja enciklike HV. Međutim, vjerojatno ih 
je bilo koji ni poslije ovih interventa nisu htjeli prihvatiti naučavanje 
kompetentnog crkvenog foruma, pa je uslijedio i drugi akt. 


Kongregacija za vjerski nauk br. 52/63, od 20. III 1973. 

Ovaj je odgovor uslijedio kao odgovor na postavljeni casus. Na¬ 
vodi se da je neki ispovjednik odobrio i uputio penitente da i u bu¬ 
duće postupaju u smislu gore odbačenog rješenja, naime: uputio ih je 
da radije prihvate kontracepcijska sredstva, nego da im se bračna sve¬ 
za razvrgne zbog toga što bi odustali od bračnog čina. 

Radi se, očito, o rješenju jednog casus-a. Kongregacija obično ne 
ulazi u područje kazuistike, ali u povodu postavljanja raznih casiis-a 
običavala je i prije iznositi znanstveni ili teoretski vid pitanja. Tako 
je učinila i sada. 

Ne radi se samo o rješenju jednog casus-a, radi se prije svega o 
primjeni načela iznesenih u navedenim odgovorima o istom pitanju. 
A po srijedi je valoriziranje one teorije ili hipoteze koja je zastupala 
mišljenje da u slučaju navodnog sukoba dužnosti, tj. tzv. nemogućnosti 

čuvati vjernost u braku i ostaviti bračni čin otvoren prema novom za¬ 
čeću, savjest pojedinaca može odlučiti da li pribjeći upotrebi kontra¬ 
cepcijskih sredstava ili ne. Odgovori Kongregacije su jasni. Jasno je i 
naučavanje naših biskupa. Međutim, vidi se, neki su uza sve to svoju 
teoriju smatrali mjerodavnom i za praksu. Zbog toga i ovaj je odgovor 
od velike važnosti. 

1. Ako liječnici sude da nema prikladnijeg lijeka da se uskladi 
mjesečni ciklus nego samo privremena anovulacija, ova se može primi¬ 
jeniti. Ovo su moralisti i prije naučavali.* Takav se postupak u slučaju 
smatra sredstvom liječenja neke anomalije, što bi bilo u skladu s HV 
br. 15. 

2. Govoriti kako će se brak razvrgnuti aiko supruzi odustanu od tje¬ 
lesnog sjedinjenja, odnosno od normalnog očitovanja bračne ljubavi so- 
matskim sjedinjenjem? Govoriti da se u slučaju radi o sukobu dužnosti? 

Kongregacija odgovara da se takav sukob ne može tako lako do¬ 
pustiti. Oni se mogu dogovoriti za vrijeme urednog izvršavanja bračnog 
čina, a neuTedno izvršavanje im ne može nitko odobriti. Recimo da se 
dogovore da će se suzdržati iz ljubavi prema ćudorednom redu, iz brige 
i želje za svctošću itd., zar takva žrtva naravnog nagona neće učvrstiti 
njihovu bračnu ljubav? Zar takvu dobru volju neće blagosloviti Sve¬ 
višnji? Nema razloga da zbog toga vjernost braka dođe u pitanje. 

Nego, opasnost bi mogla prijetiti u drugoj pretpostavci. Recimo 
da jedan bračni drug želi provc^ili bračni život po Božjem zakonu, dok 
je drugi spreman da ga prekrši, iako se prvi tome protivi. U tom slu¬ 
čaju dolazi do primjene poznata nauka o materijalnom sudjelovanju u 
činu koji po svojoj naravi, od početka nije u sobi protiv prirode.^ U 
pitanju kontracepcije primjenjuje se nauka o materijalnom sudjelova¬ 
nju u činu koji nije cd početka, po naravi, u sebi. iznutra, po svojoj 
strukturi, uvijok i za svakoga formalno nemoralan. Naglasimo: ako 
zaista jedna stranka formalno ne sudjeluje u kontracepcijskom po¬ 
stupku. 

3. Sto če ispovjednik odgovoriti ako ga supruzi pitaju što im je 
činiti? Ako sumnjaju u đopuštenost kontracepcije? 

Ispovjednik Je dužan naglasiti da je za svakoga najveća dužnost 
izbjegavati svaki grijeh, prema tome i ovaj. Osim toga je pozvan da im 
stavi do znanja kako Je neosnovano računati na to da postoji neka 
potreba griješiti manje, jer grijeh je uvijek grijeh, a zdrav čovjek nije 
prisiljen griješiti, ni manjim ni većim grijehom. Konačno, ispovjednik 
će im reći da u zbilji, stvarnosti (objektivno), sredstva protiv začeća nisu 
potrebna za učvršćenje braka. 

A koja je dužnost ispovjednika ako opazi da su supruzi u dobroj 
vjeri uvjereni da moraju izbjegavati veće zlo (rastavu) a prihvatiti ma¬ 
nje zlo (kontracepcijska sredstva)? 

Pred pojavom slučaja dobre vjere (bona fides) ispovjednik mora 
upotrebljavati najveću razboritost, pastoralnu mudrost. Takvo stanje 


6 Vidi BS 2/66, $lr. 409—410. 

7 J- K. ZNANOST SPASENJA, skripta, sv. II. br. 153; sv. III br. 127; sv. VI br. 50; 5^—56 

supruga bilo bi kao stanje neodgovornog neznanja. Sto dakle? Iznositi 
pravi nauk, a znati da ga supruzi vjerojatno neće shvatiti niti prihvatiti? 
Forsirati ispravan nauk što bi imalo za posljedicu da supruzi, do sada 
samo materijalni prekršitelji zapovijedi, postanu formalni krivci? S 
druge strane, zar bi bilo ispravno da ispovjednik tako postupi te supru¬ 
zi shvate kako su na dobrom putu pa o tome razglase te se i drugi 
za njima povedu? 

Doista je stvar zapletena, ali o toj zapletenosti moralka vodi raču¬ 
na općenito u pitanju bračnog onanizma, odnosno o metodi ispovjedni¬ 
ka kada se nađe pred casMS-om bonae fidei. Naši biskupi su o tome de¬ 
taljno raspravili u svojoj Poruci.^ Jedno je izvjesno: ispovjednik pozi¬ 
tivnim činom ni na koji način ne smije pokazati da i sam sudjeluje u 
takvTJ postupku kao savjetnik, učitelj i si. Poslužit če se naukom o ne¬ 
odgovornosti onoga koji, moralno govoreći, po diktatu pastoralne raz¬ 
boritosti, ne mora hic et /ume intervenirati (ni odobravati) da spriječi 
slučaj. Analogan se slučaj tretirao u moralci kada se raspravljalo o 
stavu ispovjednika u slučaju da se radi o majci na umoru radi gra- 
viditeta.K 

4. Kongregacija odgovara direktno na postupak ispovjednika. Ovaj 
je supruge utvrdio u njihovu postupku, tj. u kontracepcijskoj praksi 
smatrajući da je to preča dužnost nego da krahira brak. 

Sud je Kongregacije Jasan: »Odgovor se pod ovim uvjetom nije 
morao dati«. I Kongregacija predviđa dvije mogućnosti: 

Recimo da je ispovjednik u sebi, osobno, uvjeren da Crkva podrža¬ 
va pogrešan nauk. Sto tada? Polazeći od pretpostavke da je ispovjednik 
tako formirao svoju savjest jer je zaveden od nekih suvremenih teolo¬ 
ga, ipak »još uvijek je po dužnosti obvezan iznositi (ispravan nauk 
Crkve), po sebi ništa više ne nadodavajuči«, dakle bez osobnog osvrta 
ili komentara. Zašto tako? Jer je ispovjednik u času vršenja ispovjedne 
dužnosti mandatar Crkve, u njenoj službi, ovlaštenik Crkve, pa ne smije 
prelaziti granice svoje misije. 

Pretpostavimo da ispovjednik uvidi da pokajnik nije spreman pri¬ 
lagoditi svoj život tome nauku, kako će tada postupati? Izvjesno je da: 
prvo, ne smije širiti svoje mišljenje za koje zna da je protivno nauča- 
vanju Crkve; drugo, ni riječima ni postupcima ne smije kod pokajnika 
ostaviti dojam da zabacuje naučavanje Crkve, te se pokajnik radi toga 
ili radi drugih razloga opravdano sablazni; treće: što se tiče tc^a, samo 
toga slučaja, može pokajnika uputiti na to da u ovom slučaju za njega 
i ne bi bio grijeh postupiti protivno, onome što naučava Crkva, reci¬ 
mo, jer da se radi o neodgovorno pc^ešnoj savjesti, koju privremeno 
treba slijediti. Razumije se da je svatko d\ižan formirati svoju savjest, 
odgojiti je u ispravnu i izvjesnu. 

Kongregacija se osvrće i na drugi upit, naime, na toliko puta opeto¬ 
vanu situaciju u kojoj bi supruzi bili prisiljeni upotrebiti kontracepciju 
da stvore anovulaciju u svrhu spašavanja braka. I ovdje je Kongregacija 
strogim riječima nastupila. Vrijedne su osobito ove riječi, istinske 
norme: 


8 PORUKA naših biskupa str. 19-20. 

9 Kao u bilj. 7. sv. IV br. 114, bilj. 7. 

»Zapleten (perpleksan) slučaj, tako nazvan, ne 
postoji osim po krivoj savjesti«. Dakle, otpadaju sve 
krilatice, sva cjepidlačarenja Ne postoji perpleksan slučaj, postoji samo 
mogućnost da se supruzi nađu u krivo formiranoj savjesti. Kako treba 
postupati u slučaju krive ili deformirane savjesti stvar je poznata iz 
osnovne moralke. 

»Nikada ne prisiljava obveza sačuvati bračnu 
vjernost utječuči se anovulaciji ili poništenju 
leženja jajeta«. Kada bi postojala ta obveza Bog bi zapovijedio 
u isto vrijeme što je nemoguće izvršiti, jer se isključuje. Bračna se 
vjernost mcvže i mora spašavati drugim sredstvima, poštenim i od Boga 
odobrenim. Ako se pak radi o bolesnim bračnim drugovima, koji bi, 
navodno, bili prisiljeni, možda nekom unutarnjom prisilom (bolešću) 
da tako postupaju, treba se obratiti diferencijalnoj pastoralci, odno¬ 
sno; takvi ne spadaju pod kvalifikaciju morala, jer im fale uvjeti za 
specifično ljudski čin. 

»I vrijeme je da svećenici takve stvari ne 
ponavljaju«. Ovdje je jezik postao oštar. Istina, ovaj jc odgovor 
izradio »stručnjak moralne teologije«, ali, lo je u prvom redu sCnić- 
njak, i taj je njegov .sud usvojen od Kongregacije, pa ga je ona zavela 
u svoj protokol, što znači da ga je usvojila. To je njezin sud. Bilo bi 
doista vrijeme da svećenici, osobito teolozi-moralisti, ne ponavljaju 
tako neosnovane tvixlnjc, jer su znak neke infantilnosti u moralci. 

Može U se, dakle, ispovjednik ponekad poslužiti dvoznačnošću te 
izbjeći izravan odgovor? Kongregacija tu mogućnost predviđa i na nju 
upućuje. Čini se da je taj stav najjasnij.! u slučaju da se radi o kritič¬ 
noj situaciji kada se nađu svećenik pred majkom koja uslijed graviditeta 
možda ide u smrt. Ako je dopušteno usporedili tako tragičnu situaciju 
s ovom, bit će nam lakše izvesti zaključak za stav svećenika u slučaju 
da se nalazi pred krivo formiranoj savjesti penitenta u pitanju upotrebe 
kontracepcijskih sredstava. 

Još jednom Kongregacija upozorava da se treba čuvati svake pozi¬ 
tivne, izravne suodgovornosti. Prema tome: »Ispovjednik zabludu po¬ 
tvrdno ne smije nikada ni učiti ni odobravati. Osim toga, ne smije »ne¬ 
izravno pred njom zatvarati oči«. Ostaje mu mogućnost da izbjegne 
dati svoj sud te da ne dade izravan odgovor. Mora donekle postupati 
kao političar, advokat, mudrac koji pravilno prosuđuje moment. 

Površni će tipovi na ovo slegnuti ramenima ili će se nasmijati. 
Pametni će potvrditi, znajući da se život odvija u nejasnoći, polutami, 
ambivalenciji. Situacija je takva, pretpostavimo, da izravan odgovor 
ispovjednikov ne će donijeti koristi. Otvoren odgovor će. naprotiv, ško¬ 
diti, jer će kod penitenta materijalni grijeh okrenuti u formalni. 

Zar ćemo optužiti ispovjednika da surađuje u zlu? Naprotiv, on 
postupa po metodi razumijevanja, blagosti prema prijestupniku, jer čini 
da se manje zlo (materijalni grijeh) pokrije velom, ostane neupoznat u 
savjesti pitatelja. Ovaj nije svjestan zloće svoga postupka. Ispovjednik 
prosuđuje okolnosti i smatra da bi taj grijeh postao formalnim, ako 
bi poikušao intervenirati, odnosno nasilno ili autoritativno promijeniti 
situaciju. 

Treba još jednom nagla&iti; ispovjednik ne smije ni pod koji način 
pozitivnim aktom pokazati da i sam sudjeluje u tom postupku, da 
postaje suuzročnikom, a to bi pokazao kada bi intervenirao jednim 
od poznatih načina pozitivnog suuzročništva. 

»Bilo bi veoma prikladno da na mjesečnom sastanku, na dan du¬ 
hovne^ sabranja itd. jedan učeni i razboriti teolog svećenicima razjasni 
kako uskladiti nauk s pastirskim djelovanjem u takvim slučajevima«. 
Rečeno je kako je danas, ost^ito radi upornog lutanja nekih teologa, 
moguće da vjernici steknu pogrešnu savjest u pitanju. Nije lako reći 
koliko će vremena ustrajati u nesavladivoj pogrešnoj savjesti. U isto 
vrijeme treba reći da poslije tako jasnog interventa Kongregacije nije 
lako ostati niti pustili drugoga da ostane u tc^ožnjoj nesavladivo po¬ 
grešnoj savjesti. Radije ne pripustiti za neko vrijeme sakramentima 
nego se igrati s jasno izraženom naukom Crkve. 

»Ujedno bi se morali odvraćati od onog lakoumnog prihvaćanja 
nepostojećih sukoba u moralnom redu, i od izmišljene opasnosti od 
bračne nevjernosti, ako jedan i drugi suprug hoće da ostanu vjerni 
Bogu, ako ne zlorabe brak«. 

Govoriti 0 sukobu dužnosti, zamišljati da laj sukob postoji, dru¬ 
gim riječima; postavljati pitanje kako se postavljalo na početku ove 
diskusije, znači postupati lakoumno. Uvjeren sam da je i Msgru Janezu 
Jenku bik> neugodno pitati Kongregaciju što je i sam dobro znao. Pitao 
Je, jer su na nj drugi činili presiju. I treba mu biti zahvalan. Ali kod 
nas se je pitanje riješilo upravo kako je Kongregacija i odgovorila. To 
se osobito može vidjeli u PORUCI naših biskupa od 18. veljače 1970. 
No, kako osjećajni, emocionalni motivi ponekad rukovode umovanjem, 
dogodilo se da su nastala pitanja bez istinske potrebe. 

Isto tako Je vrijeme da se prestane govoriti o nekoj pogibli po 
brak, ako supruzi iskreno žele živjeti kršćanskim životom u svojim 
bračnim odnosima. Ne ruši brak vrlina, nego grijeh, neispravan bračni 
odnos. A takav stav nitko ne može i ne smije odobriti. 

Na kraju bih želio uputiti na neka mjesta PORUKE naših biskupa 
da se vidi kako opstoji potpuna podudarnost između nje i ovih tuma¬ 
čenja Kongregacije, te obiju s enciklikom HUMANE VITAE. 

Naši biskupi prihvaćaju u potpunosti sadržaj enciklike HV te izja¬ 
vljuju da ona sadrži posve sigurnu i autentičnu nauku (str. 10). Izravna 
je kontracepcija objektivno »uvijek grijeh jer nije nikada dozvoljeno 
učiniti zlo, pa ni malo zlo, da se postigne dobro« (str. 2, uvodna riječ 
Predsjedništva Vijeća za nauku vjere pri BKJ). »Neizravna, s pravim 
razlogom dozvoljena kontracepcija nije ni nered ni grijeh« (str. 2). Po¬ 
jedinačna savjest »bi mogla privremeno biti u nesavladivoj zabludi s 
obzirom na crkveni autoritet u ovoj stvari« (str. 2), o čemu detaljnije 
u br. 32. na str. 20. Ta mogućnost krive savjesti se tumači osobito zato 
»što imamo raznih tumačenja o crkvenom autoritetu u katoličkim časo¬ 
pisima i katoličkim knjigama« (str. 2). »Nesavladivo pogrešna savjest 
ispovjednik treba da uvaži i da postupa s pokornikom u duhu pastorala 
milosrđa« (str. 3; br. 33 si). Važne su i ove riječi: »Ako se netko nakon 
stanovitog vremena ne bi htio pokoriti zakonitom crkvenom autoritetu, 
ne bi mogao dobiti odrješenje« '('str. 3; br. 32 si). Sto se tiče ostavljanja 

penitenta »in bona fide«, biskupi su doista pomogli ispovjednicima, jer 
su tu mogućnost naročito Jasno opisali (br. 30—^32). Važno je naglasiti: 
»Svatko se na svaiki način mora trsiti da svoju savjest formira po 
nauci Enciklike« (br. 32), a tumačenja za naš-u lokalnu crkvu mjero¬ 
davna su samo ona koja nam davaju naši biskupi (str. 4). 


SUMMARIVM: Coliigendo quae. S Congregatk) pro doctrina catholica đe contraceptivonim 
mcdioiiim usu in aliquibus responsis (radit, auctor ariiculi synibesim facit ac lectoribus ephe- 
nicrldis u!ile compendium docirinae afferi. Ex boe coJlieea, obiective )oquendo, direclam con- 
iraccpiionem semper essc peceatum. De času perptexo obieciive loqui non expedit, bene lamen 
dc perplexo, subiectivo statu conscienliae. Mec de obligationum cuilisione obiectiva, nec de ne- 
cessiialc ad contraceptionem appellandi ul salvetur viaculum matrimoniale, dicaiDUS tidelilas, cum 
pcccuium nulti pairocinari s'aleat. Ccmtessarius nulio modo cooperator in malo fiat, unde nulio 
uciii dlrecl-ic vcl indlrcciac cooperaiionis sese immisceai. Adesi casus in quo poenilentem in 
buna fide rellquere tudicabit cont-eniens. at boe pro singulari času valet .nec idem dolose sileii- 
lili rem prcalerire puicst, Mira concordia inier doetrinam quam Episcupi nosirantm regionum 
propusuerimt el encvlicam HV necnon responsa Congregationis cum gaudlo in lucem etlerenda 
csi. 

